Xalqaro paralimpiya qo‘mitasi Rossiya paralimpiya terma jamoasini Richard Maklarenning Rossiya sportidagi doping haqidagi hisobotiga asoslanib xalqaro musobaqalardan chetlatishga qaror qildi. Bu haqda qo‘mitaning rahbari Filip Kreyven 7 avgustdagi maxsus matbuot-anjumanida ma’lum qildi. Shu tariqa rossiyalik paralimpiyachilar Riodagi Paralimpiadada ishtirok eta olmaydigan bo‘ldilar. Maklaren hisobotida rossiyalik paralimpiyachilarning kamida 35 ta ijobiy doping-namunasi 2011-2015 yillar ichida izsiz yo‘qolgani ta’kidlangan.